**Virheilmoitus öljyalalta**

LIQUI MOLYn ristiriitainen puolivuotistilinpäätös – uusi ohjelmistojärjestelmä toi mittavia ongelmia

**Heinäkuu 2019 – Uuden ohjelmistojärjestelmän käyttöönotto aiheutti LIQUI MOLYlle isoja ongelmia. Uuden ohjelmistojärjestelmän oli tarkoitus yksinkertaistaa saksalaisen öljy- ja lisäaineasiantuntijan toimintoja ja vähentää kustannuksia, mutta toisin kävi: uusi järjestelmä toi mukanaan ongelmia, jotka heikentävät puolivuotistilinpäätöstä. "Jos olisimme pörssiin listautunut yhtiö, minun täytyisi antaa tulosvaroitus", toteaa toimitusjohtaja Ernst Prost.**

Yritysohjelmiston avulla hallinnoidaan muun muassa ostoja, ohjataan tuotantoa ja kehitetään tavarantoimituksia sekä hoidetaan laskutusta. Tästä syystä ohjelmistojärjestelmällä on keskeinen merkitys LIQUI MOLYn toiminnalle. Aiempi ohjelmisto oli ollut käytössä vuosikymmeniä ja tullut ominaisuuksiltaan käyttöikänsä päähän. Tästä syystä vanhasta ohjelmistosta luovuttiin vuodenvaihteessa – vuosia kestäneiden valmistelujen jälkeen.

Olimme odottaneet joitakin käyttöönottovaiheen hankaluuksia mutta kohtasimmekin isoja ongelmia, joita ei ole saatu vieläkään kokonaan ratkaistua. Ohjelmisto-ongelmat vaikuttavaat suoraan yhtiön liiketoimintaan. "Tunnettujen ohjelmistotalojen avustuksesta huolimatta emme ole vieläkään pystyneet jatkamaan tuotantoa ja tavarantoimituksia sillä tasolla, jota asiakkaamme meiltä odottavat", Ernst Prost sanoo.

Tämä on herättänyt asiakkaissamme oikeutetusti turhautumista ja kiukkua. "En ole koko aiemman urani aikana joutunut pyytämään asiakkailtani anteeksi niin useasti kuin viimeisten kuuden kuukauden aikana. Minua huolestuttaa myös toimintamme tehokkuuden lasku", toteaa Ernst Prost. Tämä puolestaan tuo mukanaan merkittäviä lisäkustannuksia, kun joudumme esimerkiksi käyttämään puolitäysiä kontteja tai kun kuljetusyhtiöt joutuvat odottamaan lastauksia suunniteltua kauemmin. Olemme myös joutuneet turvautumaan lentorahteihin, kun tavarantoimitukset eivät olisi ehtineet ajoissa perille meriteitse. "Asiakkaamme eivät ole syypäitä vaikeuksiin ja siksi teemme kaikkemme pitääksemme heille aiheutuvat haitat mahdollisimman pieninä. Vastaamme myös tästä koituvista lisäkustannuksista." Näiden kulujen lisäksi meille aiheutuu myös muita kustannuksia. "Ohjelmistojärjestelmän vaihdosta aiheutuvien suurten kustannusten lisäksi menoja koituu joka päivä myös vianetsinnästä ja ongelmien korjaamisesta."

Tämä näkyy myös liiketoiminnan kannattavuudessa. Verrattuna vuoden 2018 alkupuoliskoon liikevaihto pieneni vain noin 0,8 prosenttia 259,6 miljoonaan euroon, mikä johtui siitä, ettei suurta tilauskantaa pystytty käsittelemään täydellä teholla tietokoneongelmien takia. Puolivuotiskauden tuotto laski kuitenkin noin 30 prosentilla 11 miljoonaan euroon. "En olisi ikinä uskonut, että ohjelmiston vaihdoksella voisi olla näin suuri merkitys yrityksen toimintaan vuonna 2019."

LIQUI MOLY on tottunut jatkuvaan voittokulkuun: vuosi vuodelta enemmän liikevaihtoa ja enemmän voittoa. Nykyinen tilanne tuli odottamatta. Korkean suoritustason ansiosta tämä on kuitenkin vain tilapäinen taantuma eikä missään nimessä olemassaoloamme uhkaava tekijä. "Emme aio toimia tässä tilanteessa harkitsemattomasti irtisanomalla työntekijöitä tai ottamalla käyttöön lyhennettyjä työaikoja", Ernst Prost lupaa. "Pysymmy linjassamme ja jatkamme liiketoiminnan kehittämistä, palkkaamme jatkossakin uusia ihmisiä ja investoimme uusiin tuotteisiin sekä uusille markkina-alueille."

Emme suunnittele myöskään strategian vaihdosta emmekä säästökuureja. Päinvastoin: "Nykyisten ongelmien myötä olemme nähneet aiempaa selkeämmin, mihin kannattaa suunnata uusia investoiteja, jotta toimintamme kehittyisi entisestään", kertoo Ernst Prost. Esimerkiksi uuden keskusvaraston rakentaminen yksinkertaistaa logistiikkatoimintoja. "Olemme joutuneet myrskyyn, joka on odotettua kovempi. Isot aallot koettelevat laivaamme, muutama merimies saattaa kastua ja jotkut matkustajat tulla merisairaiksi. Mutta aluksemme on merikelpoinen, eikä se ole vaarassa. Myrsky laantuu pian. Toivon, että pystymme ratkaisemaan tietokoneongelmat ohjelmisto-asiantuntijoiden avustuksella viimeistään vuodenvaihteeseen mennessä."

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 544 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de